انڈین انسٹی ٹیوٹ آف ٹیکنالوجی روڑکی

انڈین انسٹی ٹیوٹ آف ٹیکنالوجی روڑکی (مختصر نام: IIT روڑکی، (انگریزی: Indian Institute of Technology Roorkee) ایک تکنیکی یونیورسٹی ہے جو روڑکی، اتراکھنڈ، بھارت میں واقع ہے۔ یہ ہندوستان کا سب سے قدیم انجینئرنگ ادارہ ہے۔ یہ کالج آف سول انجینئرنگ کے طور پر 1847ء میں ہندوستان میں برطانوی ایسٹ انڈیا کمپنی کی حکمرانی کے دوران شمال مغربی صوبوں کے لیفٹیننٹ گورنر جیمز تھامسن کے ذریعہ قائم کیا گیا تھا۔ اس کا مقصد گنگا نہر کی تعمیر میں کام کرنے والے افسران اور سروے کرنے والوں کو تربیت دینا تھا۔ 1854ء میں نہر کی تکمیل اور تھامسن کی موت کے بعد نہر کے ڈیزائنر اور پروجیکٹر پروبی کاٹلی نے اس کا نام تبدیل کر کے تھامسن کالج آف سول انجینئرنگ رکھ دیا۔ اسے 1949ء میں یونیورسٹی آف روڑکی کا نام دیا گیا اور پھر 2001ء میں اس کا نام تبدیل کر کے آئی آئی ٹی (IIT) یعنی انڈین انسٹی ٹیوٹ آف ٹیکنالوجی روڑکی کر دیا گیا۔ ادارے میں سائنسی، تکنیکی تعلیم اور تحقیق پر زور دینے کے ساتھ انجینئرنگ، اپلائیڈ سائنسز، ہیومینٹیز اینڈ سوشل سائنسز اور مینجمنٹ پروگرامز پر مشتمل 22 تعلیمی شعبہ جات ہیں۔ مزید پڑھیے Account of Roorkee College (Thomson Civil Engineering College)۔ Agra, Secundra Orphan Press۔ 1851 بیرونی روابط حوالہ جات